b'\n_START_ARTICLE_\nSnecma\n_START_SECTION_\n1960s\n_START_PARAGRAPH_\nLeta 1961 sta Snecma in Bristol Siddeley sodelovala pri motorju Rolls-Royce/Snecma Olympus 593 za nadzvo\xc4\x8dnega Concorda._NEWLINE_Leta 1968 je Snecma prevzela nadzor nad podjetji Hispano-Suiza, Socata in Bugatti. Bugatti je imel izku\xc5\xa1nje na podro\xc4\x8dju turbopolnilnikov in avtomobilskih motorjev.\n_START_SECTION_\n1970 in 1980\n_START_PARAGRAPH_\nLeta 1970 sta Messier in Snecma zdru\xc5\xbeila podro\xc4\x8dje izdelave pristajalnih podvozij za letala. Leto pozneje sta ustanovila podjetje Messier-Hispano, v katerem je imela Snecma popolen nadzor od leta 1973._NEWLINE_Leta 1977 so ustanovili Messier-Hispano-Bugatti (ki se je pozneje preimenoval v Messier-Bugatti) in je eden glavnih proizvajalcev pristajalnih podvozij._NEWLINE_Leta 1974 sta General Electric in Snecma ustanovila skupno podjetje CFM International, ki proizvaja motorje CFM56, eden izmed najbolj proizvajanih turboventilatorskih motorjev. Leta 1985 so skupno testirali elektronsko krmiljenje motorjev FADEC.\n_START_SECTION_\n1990\n_START_PARAGRAPH_\nLeta 1990 je Snecma oznanila sodelovanje z GE pri velikem turboventilatorskem motorju General Electric GE90, verzija GE90-115B je najmo\xc4\x8dnejs\xc5\xa1i letalski motor na svetu._NEWLINE_Leta 1994 so ustanovili Messier-Dowty z zdru\xc5\xbeitvijo Snecma (Messier) z britanskim TI Group (Dowty)._NEWLINE_Leta 1997 je Snecma kupila 100% dele\xc5\xbe v podjetju Soci\xc3\xa9t\xc3\xa9 europ\xc3\xa9enne de propulsion._NEWLINE_Leta 1998 je Snecma prevzela popoln nadzor nad Messier-Dowty._NEWLINE_Leta 2000 je preimenovala motorski sektor v Snecma Moteurs. Leto pozneje je prevzela Labinal, vklju\xc4\x8dno s podru\xc5\xbenicami Turbomeca in Microturbo._NEWLINE_Leta 2001 so ustanovili Hurel-Hispano (zdaj Aircelle), ki proizvaja ohi\xc5\xa1ja motorjev in obra\xc4\x8dalnike potiska._NEWLINE_Leta 2005 se je zdru\xc5\xbeila z Sagem-om in ustanovila Safran\n_START_SECTION_\nProizvodi\n_START_PARAGRAPH_\nGlavni produkt je CFM International CFM56, ki je bil razvit v sodelovanju z GE. Poganja okrog 4900 letal po svetu._NEWLINE_Snecma je tudi sodelovala pri General Electric CF6-80 in GE90. Prisotna je tudi pri programu Engine Alliance GP7000, ki poganja A380._NEWLINE_Sodeluje tudi skupaj z ruskim NPO Saturn v podjetju PowerJet. Motor SaM146 poganja Suhoj Superjet 100'